google/wiki40b huggingface dataset:
Διαμελισμός (χέρσος)

Οριζόντιος διαμελισμός

Τα στοιχεία του οριζόντιου διαμελισμού είναι τα εξής: οι χερσόνησοι, οι κόλποι, τα νησιά, τα ακρωτήρια, οι πορθμοί,οι ήπειροι,οι ισθμοί κ.λπ. Όσο πλουσιότερος ή εντονότερος παρατηρείται ο οριζόντιος διαμελισμός μιας χώρας τόσο περισσότερο είναι ανεπτυγμένος ο πολιτισμός της. Οι λαοί παράκτιων περιοχών με την ανάπτυξη ναυτιλίας και εξ αυτής εμπορίου και συναλλαγών εκπολιτίστηκαν πολύ νωρίτερα από λαούς ενδοχωρίων περιοχών.

Κάθετος διαμελισμός

Κατά τον γεωμορφολογικό κάθετο διαμελισμό της ξηράς αυτή διακρίνεται κατά πρώτον σε υψίπεδα και βαθύπεδα . Στα μεν υψίπεδα περιλαμβάνονται τα όρη και οι οροσειρές, τα οροπέδια και οι λόφοι. Στα δε βαθύπεδα που διακρίνονται επιμέρους σε παράκτια και ενδοχωρικά περιλαμβάνονται οι λιμνοθάλασσες, οι πεδιάδες, οι εσωτερικές θάλασσες και λίμνες (π.χ. Νεκρά θ. Κασπία θ. κ.λπ.) Στην έννοια των βαθυπέδων περιλαμβάνονται και οι μεγάλες ωκεάνιες και θαλάσσιες λεκάνες, που ο βυθός τους θεωρείται ξηρά που καταβυθίστηκε ή κατακλύστηκε από νερό από διάφορες γεωλογικές αιτίες.
Έχει υπολογιστεί πως το μέσον ύψος της χερσαίας επιφάνειας της Γης, δηλαδή αν ισοπεδωνόταν κάθε προεξοχή της λιθόσφαιρας θα έφθανε τα 825 μέτρα. Αντίστοιχα το μέσο βάθος των ωκεανών και όλων των θαλασσών, δηλαδή της υδρόσφαιρας, υπολογίζεται περίπου στα 3.700 μέτρα.
Mikel

Ιστορικό

Το πρώτο κατάστημα της αλυσίδας εγκαινιάστηκε το Νοέμβριο του 2008.  Σε 10 μήνες είχαν ανοίξει ήδη 5 καταστήματα στη πόλη της Λάρισας.
Το πρώτο μαγαζί με δικαιόχρηση (franchise) ξεκίνησε το 2012, ενώ στο τέλος της ίδιας χρονιάς η αλυσίδα απαριθμούσε ήδη 10 μαγαζιά franchise. Το 2013 αποτέλεσε χρονιά ραγδαίας ανάπτυξης, καθώς στο τέλος της χρονιάς η αλυσίδα αποτελούνταν από 60 καταστήματα στην Ελλάδα. 
Το 2015 ιδρύθηκε η εταιρεία Mikel Coffee Company LTD με έδρα το Λονδίνο, με σκοπό τη διεθνή ανάπτυξη της εταιρείας. Το 2016 η εταιρεία άνοιξε το πρώτο της κατάστημα στο Ντουμπάι των Ηνωμένων Αραβικών Εμιράτων. Σήμερα στα Ενωμένα Αραβικά Εμιράτα (UAE) λειτουργούν 7 καταστήματα Mikel. Από το 2017 άρχισε η εξάπλωση της αλυσίδας με ραγδαίους ρυθμούς στη Κύπρο, απαριθμώντας πλέον 20 καταστήματα. Το Μάρτιο του 2018 ξεκίνησε τη λειτουργία του το 1ο κατάστημα στο κέντρο του Λονδίνου , με το 2ο στην ίδια πόλη να ανοίγει με τη συμπλήρωση ενός χρόνου στη χώρα το Μάρτιο του 2019. Το 2018 σηματοδοτεί την επέκταση της αλυσίδας σε μεγάλες αγορές και στις 5 Ηπείρους. Ειδικότερα, τον Αύγουστο του 2018 ξεκίνησε τη λειτουργία του το πρώτο κατάστημα στο Σίδνεϊ της Αυστραλίας . Το Σεπτέμβριο του 2018 εγκαινιάστηκε και το πρώτο κατάστημα στις Ηνωμένες Πολιτείες Αμερικής, στο Σαουθάμπτον της πολιτείας Μασαχουσέτης. Τον Δεκέμβριο ακολούθησε το 2ο σημείο παρουσίας στην ίδια πολιτεία με ένα κατάστημα τύπου Drive Thru. Τον Οκτώβριο του 2018 ανοίγουν τα 2 πρώτα καταστήματα στην 7η κατά σειρά χώρα στο εξωτερικό, στη Βουλγαρία. Τελευταία προσθήκη στη διεθνή εξάπλωση της εταιρείας αποτελεί το 1ο κατάστημα στη Τζέντα της Σαουδικής Αραβίας το Μάρτιο του 2019. 
Η εταιρία στοχεύει και σε άλλες χώρες του εξωτερικού για την περαιτέρω ανάπτυξη του δικτύου της διεθνώς. Τους αμέσως επόμενους μήνες αναμένεται η επέκταση στην Αίγυπτο με το άνοιγμα του πρώτου καταστήματος στο Κάιρο, στη Ρουμανία ξεκινώντας από το Βουκουρέστι και η είσοδος στην αγορά της Γερμανίας, ενώ ταυτόχρονα προετοιμάζεται η ένταξη στη σκανδιναβική αγορά.
Από το 2017 η ανάπτυξη της εταιρίας έδειξε έντονα σημάδια κόπωσης με πτώση 37,42% σε σχέση με το 2016. Η πτώση στις πωλήσεις της αλυσίδας σύμφωνα με στελέχη της αγοράς, αποδίδεται στον κορεσμό που παρατηρείται στην ελληνική αγορά και στον έντονο ανταγωνισμό τόσο από άλλες αλυσίδες όσο και από μεμονωμένα καφέ. Παράλληλα έχει αρχίσει να διαδίδεται η άποψη ως η εταιρία δεν είναι πλέον τόσο ανταγωνιστική στις τιμές. Το Mikel έχει αρχίσει να πραγματοποιεί αναδιάθρωση του δικτύου του για τη μείωση περιττών εξόδων.
Βερεγγάριος Α΄ της Νευστρίας

Βιογραφία

Ήταν ένας από τους τρεις γιους του Γκέμπχαρτ κόμη του Λάνγκαου. Άλλα αδέλφια του ήταν ο Μπέρτουλφ, αρχιεπίσκοπος του Τρηρ και ο Βάλντο ηγούμενος του αββαείου του Αγ. Μαξιμίν στο Τρηρ. Συγγενής του ήταν ο Άνταλαρτ ο σενεσάλης από τον Οίκο των Γκιραρντιδών. Ο Βερεγγάριος Α΄ ίσως είναι ο ίδιος με τον Βερεγγάριο Α΄ κόμη του Ιβουά.
Μαζί με τους αδελφούς του Ούντο και Βάλντο έλαβε μέρος το 861 στην εξέγερση του Καρολίδη Καρλομάνου της Βαυαρίας εναντίον
Πέτρος Γύλλιος

Ιστορικό

Γεννήθηκε στο Αλμπί της νότιας Γαλλίας, και μεγαλώνοντας ταξίδεψε και μελέτησε τα έθιμα των λαών της Μεσογείου και της Ανατολής. Κατά τα ταξίδια του αυτά βρέθηκε στην Κωνσταντινούπολη κατά το διάστημα 1544 με 1547 ως απεσταλμένος του βασιλιά της Γαλλίας Φραγκίσκου Α´ για την ανακάλυψη και μελέτη αρχαίων χειρογράφων. Κατά τη διαμονή του εκεί ανακάλυψε ένα χειρόγραφο του γεωγραφικού έργου του Διονύσιου του Βυζάντιου από τον 2ο αιώνα μ.Χ., του οποίου το κείμενο μετάφρασε στα λατινικά, ενώ κατά το ίδιο διάστημα συνέταξε και μια τοπογραφική μελέτη της πόλης καθώς και μια περιγραφή του Βοσπόρου. Ανάμεσα στις άλλες μεταφράσεις του ήταν και αυτές του 1533 από τα κείμενα του Κλαύδιου Αιλιανού.
Πέθανε στη Ρώμη προσβεβλημένος από ελονοσία.
Ιωάννης ο Γεωμέτρης

Βιογραφία

Ήταν μάλλον από ευγενή καταγωγή· δεν γνωρίζουμε άλλους συγγενείς του. Ήταν καλά εκπαιδευμένος και υπηρέτησε στον Ρωμαϊκό στρατό πριν αποσυρθεί ως μοναχός.
Η σταδιοδρομία του περιλαμβάνει τις γεμάτες γεγονότα βασιλείες του Νικηφόρου Β΄ Φωκά (β. 963-969), Ιωάννη Α΄ Κουρκούα (β. 969-976) και των πρώτων ετών του Βασιλείου Β΄ Μακεδόνων (β. 976-1025). Ως αποτέλεσμα η ποίησή του είναι γεμάτη από αναφορές στις συγκρούσεις της εποχής του με τους Βουλγάρους και τους Ρως, όπως και στις εξεγέρσεις του Βάρδα Σκληρού και Βάρδα Φωκά του νεοτέρου. Μεταξύ των Αυτοκρατόρων ξεχωρίζει τον Νικηφόρο Β΄ με ιδιαίτερο έπαινο, ενώ καταγγέλλει τον δολοφόνο του Ιωάννη Α΄. Παλαιότερα ο Ιωάννης Γεωμέτρης ταυτιζόταν λανθασμένα με τον Ιωάννη επίσκοπο της Μελιτηνής.
Έγραψε σε έμμετρο και σε πεζό λόγο. Τα έργα του περιλαμβάνουν επιγράμματα, στα οποία περιλαμβάνεται και η μοναστική συλλογή Παράδεισος, ύμνοι στη Θεοτόκο, ένα εγκώμιο σε μία δρυ και πεζά έργα ρητορικής, ομιλίες και εξηγήσεις.

Εκδόσεις

Η πρώτη έκδοση των έργων του εκδόθηκε από τον Ι. Α. Κράμερ το 1841 και βασίστηκε στο χειρόγραφο Paris. suppl. gr. 352 του 13ου αι., αλλά η έκδοση περιλαμβάνει πολλά λάθη. Μία αναθεωρημένη έκδοση με γαλλική μετάφραση εκδόθηκε από τον Αιμιλί-Μαρλέν βαν Οπστόλλ το 2008.
Ιωάννης Αναστασάκης (αγωνιστής)

Ο Ιωάννης Αναστασάκης υπήρξε αγωνιστής από την Κρήτη. Γεννήθηκε στον Κίσαμο. Όταν έγινε η επανάσταση στην Κρήτη, ήταν από τους πρώτους που πήραν τα όπλα. Ανακηρύχτηκε αρχηγός του ανατολικού τμήματος της επαρχίας Κισάμου από την Γενικής Συνέλευσης των Κρητών που έγινε το 1866 στο Προσνέρφ του Αποκορώνου. Διακρίθηκε για την ανδρεία και την στρατιωτική δεξιότητα σε πολλές μάχες. Συνέχισε να πολεμάει μέχρι το τέλος της επανάστασης και μέχρι που αποφασίστηκε η κατάπαυση του αγώνα.
Άλμα βάσης

To BASE άλμα, ενίοτε γραμμένο ως B.A.S.E. άλμα, (μεταφρασμένο απαντάται και ως άλμα βάσης) είναι άλμα με αλεξίπτωτο ή η πτήση με wingsuit από μια καθορισμένη διάρθρωση, όπως ένα κτίριο ή ένα βράχος που χρησιμοποιείται ως βάση για την εκτέλεση του άλματος : Το B.A.S.E ακρωνύμιο από τις λέξεις building κτήριο, κεραία-antenna, γέφυρα ή τραβέρσα-span, και γη-earth (η άκρη γκρεμών).
Στις Η.Π.Α. το άλμα βάσης θεωρείται από πολλούς ακραίο άθλημα ή ακροβατικό κασκαντέρ.

Προέλευση

Το ακρωνύμιο "B.A.S.E." (κοινότερα πλέον "BASE") πιστώνεται στον κινηματογραφικό παραγωγό Καρλ Μπένις, τη σύζυγό του Τζην Μπένις, τον Φιλ Σμιθ, και τον Φιλ Μειφιλντ  Ο Καρλ Μπένις υπήρξε ο καταλύτης πίσω από την εμφάνιση του σύγχρονου άλματος BASE και το 1978 κινηματογράφησε τα πρώτα BASE άλματα με αλεξίπτωση σε ελεύθερο στιλ (από το Ελ Καπιτάν, στο Εθνικό πάρκο Γιοσέμιτι).
KY Κύκνου

Παρατηρησιακά δεδομένα

Ο KY Κύκνου φαίνεται κοντά στο φωτεινό ανοικτό αστρικό σμήνος M29, αλλά δεν θεωρείται μέλος του.  Ανακαλύφθηκε ως μεταβλητός αστέρας το έτος 1930 από τον Κούνο Χοφμάιστερ και αργότερα του εκχωρήθηκε η ονομασία μεταβλητού KY Cygni.
Με δείκτη χρώματος (B−V) = +3,39, ο αστέρας φαίνεται πολύ πιο κόκκινος από ό,τι είναι στην πραγματικότητα εξαιτίας της πολύ μεγάλης αποστάσεως από τη Γη και της συνακόλουθης διαστρικής απορροφήσεως: Εκτιμάται ότι στο ορατό φως φθάνει ως εμάς μόλις το 0,079% του φωτός που εκπέμπει ο υπεργίγαντας προς εμάς (απορρόφηση 7,75 μεγεθών). Αν δεν υπήρχε απορρόφηση από τη διαστρική ύλη, ο KY Κύκνου θα ήταν καθαρά ορατός με γυμνό μάτι.

Αστροφυσικά δεδομένα

Ο KY Κύκνου είναι υπεργίγαντας με ισχυρό αστρικό άνεμο. Χάνει μάζα με έναν από τους ταχύτερους ρυθμούς που είναι γνωστοί για ερυθρό υπεργίγαντα.
Τα χαρακτηριστικά του δεν είναι δυνατό να προσδιορισθούν με ακρίβεια, αλλά η επιφανειακή θερμοκρασία του είναι περίπου 3.500 K, που αντιστοιχεί σε απόλυτη λαμπρότητα τουλάχιστον 100.000 φορές μεγαλύτερη της ηλιακής. Από την άλλη, μια προσαρμογή σε μοντέλο με βάση το υπέρυθρο φως στο φίλτρο K (μήκος κύματος 2,2 μm) δίνει λαμπρότητα 273.000 φορές μεγαλύτερη της ηλιακής και διάμετρο 1.420 φορές μεγαλύτερη της ηλιακής. Μια άλλη προσομοίωση με βάση το ορατό φως δίνει μια απρόσμενα μεγάλη λαμπρότητα, 1.107.000 φορές μεγαλύτερη της ηλιακής, με τη διαφορά να οφείλεται κυρίως σε παραδοχές σχετικές με το επίπεδο διαστρικής απορροφήσεως. Η αντίστοιχη διάμετρος είναι 2.850 ηλιακές διάμετροι. Αυτές οι τιμές είναι πολύ μεγαλύτερες από ό,τι αναμένεται για οποιονδήποτε ερυθρό υπεργίγαντα, κάτι που τις καθιστά αμφίβολες. Πιο πρόσφατα, μια ολοκλήρωση της φασματικής κατανομής ενέργειας σε όλα τα μήκη κύματος από το εγγύς υπεριώδες (φίλτρο U) μέχρι το άπω υπέρυθρο (60 μm) δίνει μια πολύ μικρότερη λαμπρότητα, 138.000 φορές μεγαλύτερη της ηλιακής. Τότε το απόλυτο μέγεθος του αστέρα θα ήταν −8,18. Η μάζα του εκτιμάται στο εικοσιπενταπλάσιο της ηλιακής.
Ο KY Κύκνου είναι μεταβλητός αστέρας που εμφανίζει μεγάλο πλάτος μεταβολής, αλλά όχι ξεκάθαρη περιοδικότητα (ανώμαλος μεταβλητός). Κατά καιρούς η μεταβολή είναι ταχεία, ενώ άλλοτε ο αστέρας παραμένει με σχεδόν αμετάβλητη λαμπρότητα για μεγάλες χρονικές περιόδους. Το πλάτος μεταβολής στο φωτογραφικό μέγεθος είναι από 13,5 έως 15,5, ενώ στο οπτικό μέγεθος είναι από 10,60 έως 11,74.
Λάζαρος Κύρου

Βιογραφικά στοιχεία

Ο Λάζαρος Κύρου γεννήθηκε στα τέλη του 19ου αίωνα στον Ζέλοβο (Αντάρτικο) Πρεσπών του νομού Φλώρινας. Ήταν γιος του καπετάνιου Παύλου Κύρου και γαμπρός του Μακεδονομάχου ιερέα Ηλία Ευθυμίου του Χρήστου από τον Άγιο Γερμανό, ο οποίος ήταν δάσκαλος στο Ράκοβο (Κρατερό). Συγκρότησε ένοπλο σώμα του οποίου τέθηκε επικεφαλής. Η μετέπειτα σύζυγός του Ελένη Ευθυμίου (1896 - 1976), κόρη του παπα-Ηλία και η πεθερά του ανέλαβαν την περίθαλψη και φιλοξενία των διωκόμενων ανταρτών στην οικία τους. Το σώμα του έδρασε κατά των Βουλγαρικών σωμάτων στις περιοχές Πρεσπών, Φλώρινας, Κορεστίων και Πελαγονίας καθ' όλη τη διάρκεια του Μακεδονικού Αγώνα. Με την Ελένη παντρέυτηκε το 1913 και εγκαταστάθηκε στον Άγιο Γερμανό. Πέθανε λίγα χρόνια αργότερα, ενώ η σύζυγός του ξαναπαντρεύτηκε το 1921.
Γιαν Ντούικερ

Αρχιτεκτονική

Το προσωπικό του έργο ουσιαστικά ξεκινάει το 1916 οπότε και αρχίζει η συνεργασία του με τον Μπέρναρντ Μπάιφουτ, με την ίδρυση του γραφείου τους στη Χάγη. Το 1918 κερδίσανε μαζί το πρώτο βραβείο σε αρχιτεκτονικό  διαγωνισμό για την Εθνική Ακαδημία Καλών Τεχνών του Άμστερνταμ, ένα έργο που όμως δεν πραγματοποιήθηκε. Από τα πρώτα τους έργα ήταν η κατοικία στο Άαλσμερ το 1924, μία ξύλινη κατοικία με μονόρριχτη στέγη.
Το 1925, ο Ντούικερ εγκαθίσταται και εργάζεται στο Άμστερνταμ, ενώ ο Μπάιφουτ κατευθύνεται προς το Παρίσι και το γραφείο του αρχιτέκτονα Πιέρ Σαρό. Σ΄ αυτή την περίοδο της καριέρας του ο Ντούικερ θα σχεδιάσει ένα από τα πιο σημαντικά έργα του, το Σανατόριο Zonnestraal, στο Χίλφερσουμ (1926-1928), που αργότερα, το 1929, αποτέλεσε την αφετηρία των σχεδίων με τα οποία ο Άλβαρ Άαλτο έλαβε μέρος σε διαγωνισμό για το σανατόριο Paimio. Πρόκειται για ένα αντιπροσωπευτικό παράδειγμα του μοντέρνου κινήματος στην Ολλανδία, που ενσωματώνει τα νέα υλικά (σκυρόδεμα, κουφώματα από χάλυβα, υαλοστάσια) ενώ η σύνθεση των χώρων και οι σχέσεις μεταξύ τους εκφράζουν μια νέα άποψη για την εμπειρία του χώρου. 
Ήδη από το 1926, ο Ντούικερ ξεκίνησε μια συνεργασία με τον πρωτοπόρο στην εφαρμογή του σκυροδέματος στην Ολλανδία, Γιαν Βιμπένγκα. Από τη συνεργασία αυτή προέκυψε το 1929 το Νιρβάνα-φλατ στη Χάγη, που την εποχή που χτίστηκε υπήρξε το ψηλότερο κτήριο και η πρώτη πολυκατοικία στη Ολλανδία. Το κτήριο, που θεωρείται μνημείο στην Ολλανδία, δίνει έμφαση στην ποιότητα ζωής των κατοίκων (φως και αέρα) και περιλαμβάνει όλες τις σύγχρονες ανέσεις και τα τεχνολογικά επιτεύγματα της εποχής (θέρμανση, τηλέφωνο, γκαράζ).
Από τα μετέπειτα έργα του, ξεχωρίζει το Υπαίθριο σχολείο στο Άμστερνταμ (1930). Πρόκειται για ένα τετραώροφο κτήριο με ελάχιστους κλειστούς χώρους και ελαφριά διαχωριστικά,  που επιτρέπουν την άμεση κίνηση του αέρα. Τα χρώματα που χρησιμοποιούνται στο κτήριο αυτό, αλλά και στα περισσότερα από τα κτήρια του Ντούικερ είναι τα βασικά χρώματα: λευκό, μαύρο, και ένα συγκεκριμένο χρώμα φωτός, το λεγόμενο «Ντούικερ -μπλε».
Περιφέρεια Κουλικορό

Γεωγραφία

Η Περιφέρεια Κουλικορό βρίσκεται δυτικά του Μαλί. Συνορεύει στα δυτικά με την Περιφέρεια Καγιές, στα νότια και νοτιοανατολικά με την Περιφέρεια Σικασσό, στα ανατολικά με την Περιφέρεια Σεγκού, στα βόρεια με τη Μαυριτανία και στα νοτιοδυτικά με τη Μπουρκίνα Φάσο. Έχει έκταση 95.848 [τετραγωνικό χιλιόμετρο|km²]].

Δημογραφία

Η Περιφέρεια Κουλικορό έχει 2.625.919 κατοίκους (2009) (δηλαδή περίπου το 18,1 % του συνολικού πληθυσμού του Μαλί). Έχει πυκνότητα 37,3 κατοίκων ανά τετραγωνικό χιλιόμετρο. Πρωτεύουσα είναι το Κουλικορό με πληθυσμό 43.174 κατοίκων και μεγαλύτερη πόλη η Κατί με 114.983 κατοίκους.
Holy Diver - Live

Τραγούδια

CD 1

1. Stand Up and Shout (Dio, Bain) - 4:33

2. Holy Diver (Dio) - 4:46

3. Gypsy (Dio, Campbell) - 9:46

4. Caught in the Middle (Dio, Campbell, Appice) - 4:51

5. Don't Talk to Strangers (Dio) - 5:11

6. Straight Through the Heart (Dio, Bain) - 4:37

7. Invisible (Dio, Campbell, Appice) - 5:17

8. Rainbow in the Dark (Dio, Campbell, Bain, Appice) - 4:46

9. Shame on the Night (Dio, Campbell, Bain, Appice) - 16:58
CD 2

10. Tarot Woman (Blackmore, Dio) - 6:53

11. The Sign of the Southern Cross (Dio, Butler, Iommi) - 3:21

12. One Night in the City (Dio, Campbell, Bain, Appice) - 6:10

13. Gates of Babylon (Blackmore, Dio) - 8:23

14. Heaven and Hell (Dio, Butler, Iommi, Ward) - 11:25

15. Man on the Silver Mountain (Blackmore, Dio) - 4:14

16. Long Live Rock and Roll (Blackmore, Dio) - 6:14

15. We Rock (Dio) - 6:21
Ινιάτσιο Γκαρντέλα

Βιογραφία

Γεννήθηκε στο Μιλάνο σε μια οικογένεια τεσσάρων γενεών μηχανικών και αρχιτεκτόνων. Αποφοίτησε ως πολιτικός μηχανικός το 1930 από την πολυτεχνική σχολή του Μιλάνου αλλά πήρε το δίπλωμα του αρχιτέκτονα το 1949 στην Βενετία. Κατά τη διάρκεια του ακαδημαϊκού έτους ήρθε σε επαφή με άλλους νέους πρωταγωνιστές του Μιλάνου όπου όλοι μαζί αργότερα σχημάτισαν το ιταλικό μοντέρνο κίνημα.

Πριν τον πόλεμο

Πριν τελειώσει τις σπουδές του ξεκινά να εργάζεται ως αρχιτέκτονας, δουλεύοντας μαζί με τον πατέρα του Arnaldo Gardella όπου μαζί πραγματοποίησαν πολλά έργα. Στην δεκαετία του ’30 γράφει στο περιοδικό casabella ενώ παράλληλα κτίζει ένα από τα πρώτα σημαντικά έργα του το Σανατόριο στην Alessandria (1952) το οποίο αποτελεί μνημείο του ιταλικού Ρασιοναλισμού.

Μετά τον πόλεμο

Μεταπολεμικά το 1947 ιδρύει μαζί με τον Luigi Caccia Dominioni την εταιρεία Azucena, όπου εκεί ο gardella σχεδίαζε κατά κύριο λόγο κινητά έπιπλα. Το 1949 προσκλήθηκε από τον Giuseppe Samona να ενταχθεί στο προσωπικό του « Ινστιτούτου Αρχιτεκτονικής της Βενετίας» όπου ξεκίνησε την ακαδημαϊκή καριέρα του και την συνέχισε έως το 1975. Τη δεκαετία του '50 συμμετέχει στα συνέδρια των CIAM μέχρι και το τελευταίο, στο Otterlo (1959). Τις δεκαετίες 60 και 70 παρουσιάζει εντονη δραστηριότητα η οποία υπογραμμίζεται και αναγνωρίζεται σε πολλά διεθνή περιοδικά. Κατά την τελευταία περίοδο της ζωής του εξακολουθεί να παράγει σημαντικά έργα, όπως τη Σχολή Αρχιτεκτονικής της Γένοβας (1975-1989).

Η αρχιτεκτονική του

Το μεγάλο έργο του κατά την διάρκεια της ζωής του αναζητά την διαχρονικότητα. Εναλλάσσεται ανάλογα με τις επικρατούσες αρχιτεκτονικές τάσεις αλλά ταυτόχρονα διατηρεί στοιχεία που το διαφοροποιούν από το εκάστοτε ρεύμα. Συγκεκριμένα ενώ ο ίδιος υπήρξε ένας από τους κύριους εκπρόσωπους του Ιταλικού ορθολογισμού, με την έντονη χρήση παραδοσιακών δομικών υλικών (όπως για παράδειγμα το μοτίβο του τούβλου στο σανατόριο της Alessandrias) γίνεται αιρετικός. Φαίνεται σαν να προσπαθεί να εμπλουτίσει την ιταλική αρχιτεκτονική του ρασιοναλισμού με τέτοια στοιχεία όπως η επεξεργασία του φωτός των χρωμάτων και του υλικού.
Κατά τις δεκαετίες του ’60 και ’70 γίνεται πιστός εκφραστής του μοντέρνου κινήματος όπου χαρακτηριστικό δημιούργημα της περιόδου είναι τα γραφεία της Alfa Romeo με την χρήση βιομηχανικών υλικών και με την ανάπτυξη ενός συγκεκριμένου σύνθετου προγράμματος λειτουργίας. Επιπρόσθετα σημαντική αναφορά αποτελεί η κατοικία στις Zattere (1953-58), μία από τις πρώτες κατασκευές στο ιστορικό κέντρο της Βενετίας, που δίνει απάντηση στο πρόβλημα της ένταξης της μοντέρνας αρχιτεκτονικής στον παραδοσιακό ιστό. Φαίνεται ότι χρησιμοποιεί την ιστορία αλλά και την τεχνική με τρόπο όχι ιδεολογικό αλλά εμπειρικό.
2199 Κλετ

Φυσικά χαρακτηριστικά

Τα κυρίως φυσικά χαρακτηριστικά του Κλετ είναι άγνωστα. Ο Κλετ περιστρέφεται γύρω από τον εαυτό του μία φορά κάθε 12 ώρες και 51 λεπτά.
Μεθανολικό λίθιο

Επίδραση μεθανόλης σε μεταλλικό λίθιο ή στο υδρίδιο αυτού

Μπορεί να παραχθεί με επίδραση μεθανόλης σε μεταλλικό λίθιο (Li) ή σε υδρίδιο του λιθίου (LiOH), με ταυτόχρονη έκλυση υδρογόνου (H₂):

Επίδραση μεθανόλης σε άλατα ασθενέστερων από αυτήν οξέων

1. Μπορεί να παραχθεί με επίδραση μεθανόλης σε λιθιαμίδιο (LiNH₂):
2. Μπορεί να παραχθεί με επίδραση μεθανόλης σε αιθινικό λίθιο ή σε καρβίδιο του λιθίου (Li₂C₂)
3. Μπορεί να παραχθεί με επίδραση μεθανόλης σε οποιοδήποτε αλκυλολίθιο (RLi)

Χημική συμπεριφορά

Το μεθανολικό λίθιο έχει συμπεριφορά βάσης. Πιο συγκεκριμένα, το μεθοξυ ανιόν (CH₃O⁻) είναι η συζυγής βάση της μεθανόλης ως οξύ. Μερικές εφαρμογές αυτού του φαινομένου είναι οι ακόλουθες

Υδρόλυση

Το μεθανολικό λίθιο υδρολύεται σχηματίζοντας μεθανόλη (CH₃OLi) και οξείδιο του λιθίου (Li₂O):

Παραγωγή μεθυλαιθέρων

Το μεθανολικό λίθιο αντιδρά με αλκυλαλογονίδια (RX), παράγοντας τους αντίστοιχους μεθυλαιθέρες (ROCH₃, μέθοδος Γουΐλλιαμσον, Williamson ether synthesis):

Παραγωγή μεθυλεστέρων

Ομοίως, το μεθανολικό λίθιο αντιδρά με ακυλαλογονίδια (RCOX), παράγοντας τους αντίστοιχους μεθυλεστέρες (RCO₂CH₃):

Σε αντιδράσεις απόσπασης

Μπορεί να χρησιμοποιηθεί ως βάση, σε αντιδράσεις απόσπασης. Για παράδειγμα:
Μίνα Λακωνίας

Γεωγραφία

Η Μίνα βρίσκεται δυτικά της Αρεόπολης - Βάθειας στο ύψος του λιμανιού Μέζαπος, σε υψόμετρο 191 m. Απέχει 71 χιλιόμετρα από την Σπάρτη.

Πληθυσμός

Έχει 89 κατοίκους.
Volkswagen AG

Ιστορία του ομίλου

Η Volkswagen ιδρύθηκε το 1937 ως δημόσια εταιρεία από την τότε κυβέρνηση των Ναζί, ώστε να παράγει και να διαθέτει στους καταναλωτές το Volkswagen Type 1 (μετέπειτα γνωστό ως Σκαραβαίος). Επειδή οι εγκαταστάσεις μιας πλήρους αυτοκινητοβιομηχανίας δεν υπήρχαν, ο Αδόλφος Χίτλερ αποφάσισε να τις δημιουργήσει. Για το σκοπό αυτό, δήμευσε τα κτήματα ενός ευγενούς, του Βέρνερ φον Σούλενμπεεγκ του Βόλφσμπουργκ και δημιούργησε εκεί τις εγκαταστάσεις. Έτσι, το εργοστάσιο και η κωμόπολη που δημιουργήθηκε γύρω του, πήραν το όνομα Βόλφσμπουργκ. Η παραγωγή σχεδιαζόταν να αρχίσει το 1939, αλλά τον Σεπτέμβριο ξέσπασε ο πόλεμος και το εργοστάσιο ανέλαβε άλλες κατασκευές και επισκευές αεροσκαφών. Σε μία προσπάθεια να κρατήσει το εργοστάσιο αυτοκινήτων ενεργό, μετά την έναρξη του Β΄ Π.Π., ο Φέρντιναντ Πόρσε σχεδίασε ένα ελαφρύ όχημα για στρατιωτική χρήση, βασισμένο στην πλατφόρμα του "σκαθαριού". Κατασκεύαζε λοιπόν εκεί τα Kübelwagen, τα γνωστά "τζιπ" του Γερμανικού Στρατού. Συνολικά, το εργοστάσιο κατασκεύασε περίπου 50.000 τεμάχια. Δημιούργησε επίσης ένα αμφίβιο παρόμοιο όχημα, το Schwimmwagen από το οποίο κατασκευάστηκαν περίπου 15.000 τεμάχια. 
Μετά τη λήξη του Δεύτερου Παγκοσμίου Πολέμου το 1945, ο Βρετανικός Στρατός κατέλαβε το κατεστραμμένο από τους βομβαρδισμούς εργοστάσιο και προχώρησε, ύστερα από προσπάθειες του επικεφαλής αξιωματικού και του προσωπικού του εργοστασίου, στην επανέναρξη της παραγωγής του "Σκαραβαίου". Το 1948 η βρετανική κυβέρνηση μεταβίβασε τον έλεγχο της εταιρείας ξανά στο γερμανικό κράτος και πρώτος πρόεδρος της εταιρείας τοποθετήθηκε ο Χάινριχ Νόρντοφ.
Το 1960, με αφορμή την μερική ιδιωτικοποίηση της VW με την διάθεση ενός μέρους των μετοχών της εταιρείας στο Χρηματιστήριο, η εταιρεία μετονομάστηκε σε Volkswagenwerk Aktiengesellschaft (η λέξη Aktiengesellschaft, ή πιο σύντομα AG, είναι η αντίστοιχη γερμανική λέξη για την αγγλική Corporation και την ελληνική Ανώνυμη Εταιρεία). Το όνομα της εταιρείας έγινε Volkswagen AG τελικά, στις 4 Ιουλίου 1985, έτσι ώστε να διαφοροποιηθεί από τα κεντρικά γραφεία και το κεντρικό της εργοστάσιο που έχουν το όνομα Volkswagenwerk, στο Βόλφσμπουργκ. Ο όμιλος είναι σήμερα πιο γνωστός ως "Όμιλος Volkswagen" και είναι ο μεγαλύτερος κατασκευαστής αυτοκινήτων τόσο στην Ευρώπη, όσο και (από το 2016) στον κόσμο.
Τον Οκτώβριο του 2005, η αυτοκινητοβιομηχανία Porsche εξαγόρασε το 18,53% των μετοχών του ομίλου VW και έγινε με αυτό τον τρόπο ο μεγαλύτερος μέτοχός της.
Το 2008 η Porsche, κατέχοντας πλέον πάνω από το 50% του ομίλου Volkswagen, αποκάλυψε ότι ελέγχει το 75% των μετοχών του Ομίλου και ότι θα προχωρούσε στην εξαγορά του. Κατά τη διάρκεια, όμως της επακόλουθης χρηματοπιστωτικής κρίσης που είχε ως αποτέλεσμα και την κρίση στον κλάδο της αυτοκινητοβιομηχανίας, η Porsche δεν μπόρεσε να ολοκληρώσει την εξαγορά και μάλιστα κινδύνευσε να χρεωκοπήσει. Το καλοκαίρι του 2009 οι 2 εταιρίες αποφάσισαν από κοινού την ενσωμάτωση της Porsche στον όμιλο Volkswagen. Ο Όμιλος προχώρησε σε σταδιακή εξαγορά της Porsche AG, η οποία έγινε πλήρης 100% την 1η Αυγούστου 2012.
Χελένικς Γιορκ Οντάριο

Αγωνιστική πορεία

Οι "Χελένικς" μετέχουν στις χαμηλές κατηγορίες του τοπικού πρωταθλήματος της περιοχής του Γιορκ (York Region Soccer Association) που ανήκει στην κεντρική περιοχή (Central Region) της ομοσπονδίας του Οντάριο (Ontario Soccer Association). Μετέχουν επίσης στο πρωτάθλημα Β΄ ομάδων ως "Hellenics B".
Από το 2007 μετέχουν στο ετήσιο ποδοσφαιρικό τουρνουά ομογενειακών ομάδων (Hellenic Soccer Tournament).
Άγιος Ανδρέας Βορείου Ηπείρου

Τοποθεσία

Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Είναι κτισμένο στους πρόποδες του βουνού Ίσαυρος (το οποίο σήμερα αποκαλείται Διβροβούνι ενώ στα αλβανικά ονομάζεται Kazanje). Εγγύς του βρίσκονται τα χωριά Γιαννιτσάτι, Δίβρη, Κουλουράτι, Λουψάτι, Μάλτσιανη και Τσερκοβίτσα. Βρίσκεται σε υψόμετρο 303 μέτρων.

Ιστορικά Στοιχεία

Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 263 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 280 Έλληνες. Σύμφωνα με έρευνα του Λεωνίδα Καλλιβρετάκη το 1993, ο Άγιος Ανδρέας κατοικούταν από 446 Έλληνες.
Κύπελλο Ιντερτότο 1980

Στο Κύπελλο Ιντερτότο 1980 δεν υπήρχαν νοκ-άουτ γύροι και έτσι δεν υπήρξε τελικός νικητής.

Ομίλοι

Οι ομάδες διαχωρίστηκαν σε 9 ομίλους των 4 ομάδων ο κάθε ένας.